Landdros Petro Jacobs het Mokhethi tot 12 maande tronkstraf gevonnis vir die skending van ŉ graf, vier jaar vir lykskending en ses maande vir oortreding van die Immigrasiewet. Die ses maande lange vonnis sal gelyklopend met die ander vonnisse uitgedien word.
“ŉ Lid van die gemeenskap wat die begraafplaas besoek het, het op 26 Mei 2017 op ŉ graf afgekom waarmee daar gepeuter is. Die man het die oorledene se familie in kennis gestel en hulle het agtergekom die graf is gedeeltelik oopgegrawe en die kis se bedekking was verwyder,” het Shuping gesê.
Die polisie is ontbied en hulle het ontdek die oorledene se kop is verwyder. Die oorledene se familie moes hom weer begrawe, sonder sy kop.
Mokhethi, ŉ inwoner van Lesotho wat sonder die nodige dokumente in Suid-Afrika is, het in sy pleitooreenkoms erken hy het die kop gebruik met die doel om sy onderneming te laat floreer. Hy het die tong verwyder en opgesny om vir mediese doeleindes te gebruik.
net jammer in SA word die patties en chips en ander goed alles deur een plek voorsien….al eet jy burger king of al eet jy mc donalds selfde plek supply die vleis net die branding op die bokse verskil
Jy het vir my nou baie lekker laat lag – braaivleis gaan altyd lekker ruik. Ek gril by die gedagte dat mense organe eet, AFVAL – eeeeeuw !